Там, дзе не стае ведаў, абуджаецца фантазія. Амаль у кожным населеным пункце знойдзецца чалавек, які раскажа легенду ці паданне пра паходжанне назвы свайго горада, вёскі, пачутыя ад прадзеда, дзеда, бацькоў. Ёсць яшчэ нямала людзей, якія шчыра перакананыя, што назву нашай сталіцы даў млынар-асілак Менеск (гл. Мінск), што Магілёў паходзіць ад словазлучэння магіла львау якой пахаваны разбойнік Машэка (гл. Магілёў), што ў аснове назвы Ружаны імёны дзвюх дачок віленскага канцлера і ваяводы Льва Сапегі – Ружа і Анна (гл. Ружаны). 